La Falla Nàquera Lauri Volpi arreplega taps de plàstic per al xiquet Erik Iborra
2025-07-24

Dins de la seua campanya anual solidària Ara més que mai, la Falla Nàquera Lauri Volpi de Burjassot reprén la recollida de taps de plàstic per al xiquet Erik Iborra Navarro, un xiquet de quatre anys de Torís que va nàixer prematur fet que li va provocar una paràlisi cerebral que li afecta, sobretot, en el domini motor.

En suport a la seua família i per ajudar-la en la mesura del possible perquè Erik puga tenir les teràpies adequades o aquells tractaments que necessita, la Comissió de Burjassot arreplega taps que lliurarà a la família.

El punt de recollida dels taps és el mateix Casal de la Falla, en el carrer Lauri Volpi, 24 i es poden portar els dilluns des de les 20 h fins a les 21.30 h, els dimecres de 20.30 h a 22.30 h, els divendres a partir de les 19 hores i sempre que el casal de la comissió estiga obert.